Bogna Korjeńkowa

Bogna Korjeńkowa (* 1965 w Budyšynje, roź. Bejmakec) jo serbska žurnalistka a moderatorka górnoserbskego wusćełanja Wuhladko.

Bogna Korjeńkowa jo dwójorěcnje w Radworju wótrosła. Pó abiturje jo studium germanistiki zachopiła. Jeje kariera pśi serbskej telewiziji jo se w lěśe 1992 zachopiła, gaž jo tam ako lichotna sobuźěłaśerka sobu statkowała. Wót lěta 2001 jo moderatorka serbskego telewiznego wusćełanja „Wuhladko”. Mimo togo jo wót lěta 2003 nawjedowarka studija MDR w Budyšynje.

W lěśe 2003 bu wusćełanju na mjazynarodnem rozgłosowem a telewiznem festiwalu narodnych mjeńšynow, na kótarymž jo se wěcej ako 60 europskich narodnostnych kupkow wobźěliło, 3. myto pśepóžycone, kótarež bu Bognje Korjeńkowej pśepódane.

Źinsa bydli Bogna Korjeńkowa w Pančicach-Kukowje.

Eksterne wótkaze

Mała biografija na boku MDR (gsb.)

Kategorija:Serb
Kategorija:Roź. 1965
Kategorija:Žona